
AVIZ
asupra proiectului de Lege privind aprobarea Ordonanţei de urgenţă a Guvernului nr.56/2018 pentru completarea Legii nr.15/1990 privind reorganizarea unităţilor economice de stat ca regii autonome şi societăţi comerciale
(PLx. 482/2018) 



	În baza prevederilor art. 95 și 115 din Regulamentul Camerei Deputaţilor, republicat, cu adresa nr. PLx.482 din 26 septembrie 2018, Comisia pentru învăţământ, ştiinţă, tineret şi sport a primit, spre avizare, în procedură de urgență, proiectul de Lege Proiect de Lege privind aprobarea Ordonanţei de urgenţă a Guvernului nr.56/2018 pentru completarea Legii nr.15/1990 privind reorganizarea unităţilor economice de stat ca regii autonome şi societăţi comerciale.
Proiectul de lege a fost dezbătut în Comisie în şedinţa din 09 octombrie 2018.
Comisia, cu 10 voturi pentru, 8 voturi împotrivă și 1 abținere, a hotărât să emită aviz favorabil asupra proiectului de lege menţionat.
	În raport cu obiectul şi conţinutul său, proiectul de lege face parte din categoria legilor ordinare.

